Johanna

Johanna on naisen etunimi. Johannan nimipäivä on 21. heinäkuuta.

Nimen alkuperä 
Johanna kuuluu perinteisiin suomalaisiin etunimiin. Se on Johanneksen sisarnimi. Johannes tulee Raamatun Johanneksesta, Jeesuksen edelläkävijän ja kastajan mukaan. Nimet on johdettu heprean Jochanasta, joka tarkoittaa ’Jahve on armollinen’. Mielenkiintoista on, että Johannan veljesnimi Johannes on ollut yksi suosituimmista kristillisistä etunimistä keskiajalla Suomessa, mutta Johannasta ei ole tältä ajalta mitään mainintoja. Johanna on tullut suomalaisen almanakkaan vasta vuonna 1705 ja nykyisellä päivällään eli 21.7. se on ollut vuodesta 1755 lähtien. 

Uudessa testamentissa Johannan mainitaan olleen kuningas Herodeksen taloudenhoitajan vaimo ja kuuluneen Jeesuksen ystäväpiiriin. Pääsiäisaamuna hän oli ensimmäisiä, jotka saivat kokea tyhjän haudan ihmeen ja todistaa ylösnousemuksesta. Johanna on tuttu myös kaunokirjallisuudesta. Esimerkiksi Minna Canthin näytelmän Työmiehen vaimo päähenkilö on Johanna.

Suosittu naisennimi 1900-luvulla 
Suomessa 1900-luvun alusta pidettyjen väestötilastojen mukaan Johanna on kolmanneksi suosituin naisennimi. Digi- ja väestötietoviraston tilastojen mukaan Suomessa on vuoden 2019 loppuun mennessä ollut kaikkiaan 148 655 Johanna-nimistä naista sekä noin 30 samannimistä miestä. Etunimien lukumäärissä ovat mukana kaikki väestötietojärjestelmään merkityt, myös kuolleiden henkilöiden, nimet. Tilastoissa ovat mukana ensimmäisten etunimien lisäksi muut annetut etunimet.

Vuonna 1899 ja sitä ennemmin syntyneillä naisilla Johanna on viidenneksi suosituin etunimi ja vielä vuosina 1900–1909 yhdeksänneksi suosituin etunimi. 1960-luvulla syntyneillä naisilla Johanna oli yhdeksänneksi suosituin nimi ja 1970-luvulla kaikkein suosituin. 1980-luvulla Johanna oli toiseksi ja 1990-luvulla kolmanneksi suosituin naisennimi. Vuodesta 2000 alkaen nimen suosio on jonkin verran laskenut. Vuonna 1975 lasketussa alle 15-vuotiaiden tyttöjen etunimitilastossa Johanna sijoittui 38:nneksi, vuonna 1981 jopa 14:nneksi ja 1984 sijoitus oli jo kymmenes ja 1986 viides.

Johanna oli Hannan tavoin 1800-luvun lopussa erityisen suosittu Kuopion läänissä. Ensimmäiseksi nimekseen siellä sai 1890-luvulla Johannan lähes kolme tyttöä sadasta eli useampi kuin nykyisin. Jälkimmäisenä nimenä Johanna oli vielä suositumpi. Nimi yleistyi 1960-luvulla uudelleen ja oli erityisen suosittu niillä alueilla, joissa se oli aiemmin ollut harvinainen.

Nimien suosion laskuvaihe on yleensä yhtä pitkä kuin nousuvaihekin. Johanna-nimen kehityskaari näyttää noudattavan perinteisten nimien kehityskaarta. Nimeämiseen vaikuttaa ihmisten sosiaalinen vaisto. Perinteisten nimien suosio on aaltomaista, koska niihin vaikuttaa niiden aiempi käyttö. Yleensä suurin osa ihmisistä ei halua antaa lapsilleen niitä nimiä, jotka ovat heidän omalla ikäpolvellaan yleisiä ja joihin siksi liittyy liikaa erilaisia henkilömielikuvia. Nimenantajasukupolven etsiessä uusia vaihtoehtoja nimeämiseen päädytään usein samantyyppisiin ratkaisuihin: valtaosa jokaisesta ikäpolvesta saa melko yleiseksi osoittautuneen nimen. Kuten pukeutumista ja musiikkimakua, myös nimenantoa ohjaa ympäröivä kulttuuri ja nimien suosio vaihtelee kausittain.

Johannan suosio erityisesti toisena nimenä 

Ensimmäiset etunimet ovat yleensä kaksitavuisia ja jälkimmäiset kolmitavuisia. Syynä on niin kutsuttu viskurilaki, jonka mukaan sanaliitoissa raskaampi osa on jälkimmäisenä.
Johanna on kolmitavuisuudestaan johtuen ollut paljon suositumpi jälkimmäisenä nimenä. 1970-luvulla se oli jopa suosituin jälkimmäinen etunimi. Ajan nimityyliin sopien se pystyi jopa murtamaan viskurilain ja nousemaan myös kymmenen suosituimman ensimmäisen etunimen joukkoon.

Tunnettuja Johannoja

Hallitsijasukujen jäseniä 
 Johanna Mielipuoli (1479–1555), Kastilian kuningatar ja Espanjan hallitsija 1504–1506
 Johanna Navarralainen (1273–1305), Ranskan ja Navarran kuningatar, kuningas Filip IV:n puoliso
 Johanna II (1311–1349), Navarran kuningatar 1329–1349

Muita 
 Johanna Ala-Siurua, suomalainen näyttelijä ja juontaja
 Johanna Alanko, suomalainen taidemaalari ja keramiikkataiteilija
 Johanna Allston, australialainen suunnistaja ja kestävyysjuoksija
 Johanna Almgren, ruotsalainen jalkapalloilija
 Johanna Andersson, ruotsalainen jalkapalloilija
 Johanna Anttila, suomalainen näyttelijä
 Johanna Appelberg, suomalainen taidemaalari
 Jeanne d'Arc (suomeksi aikaisemmin myös Johanna d'Arc), Ranskan kansallissankari ja pyhimys
 Johanna Asklöf (o.s. Tiira), suomalainen suunnistaja
 Johanna Basford, skotlantilainen kuvittaja
 Johanna Björkroth, Helsingin yliopiston elintarvikehygienian professori, yliopiston vararehtori
 Johanna Booyson, vanhimmaksi elänyt eteläafrikkalainen, yksi maailman vanhimmista ihmisistä (1857–1968)
 Johanna Broman, suomalainen selvänäkijä
 Johanna Buchert, suomalainen kemisti ja Luonnonvarakeskuksen pääjohtaja
 Johanna Debreczeni, suomalainen laulaja, vuoden 2004 tangokuningatar
 Johanna Ehrnrooth, suomalainen taidemaalari
 Johanna Elsig, saksalainen jalkapalloilija
 Johanna Enckell, suomalainen kirjailija, dramaturgi ja ohjaaja
 Johanna Ervast, suomalainen kirjailija, pappi ja psykoterapeutti
 Johanna Freundlich, suomalainen teatteriohjaaja ja käsikirjoittaja. 
 Johanna Försti, suomalainen laulaja
 Johanna Maria van der Gheenst, alankomaalainen palvelijatar, keisari Kaarle V:n rakastajatar
 Johanna Grüssner, ahvenanmaalainen jazzmuusikko
 Johanna Gullichsen, suomalainen tekstiilisuunnittelija
 Johanna Haavisto, suomalainen soutaja
 Johanna Hagström, ruotsalainen maastohiihtäjä
 Johanna Halkoaho, juoksija, pituushyppääjä
 Johanna Hartikainen, suomalainen televisio- ja elokuvakäsikirjoittaja
 Johanna Hellsten, suomalainen salibandyn pelaaja
 Johanna Hofer, saksalainen näyttelijä
 Johanna Holmström, suomenruotsalainen kirjailija
 Johanna Homi, suomalainen salibandyn pelaaja
 Johanna Hulkko, suomalainen kirjailija ja käsikirjoittaja
 Johanna Hurtig, suomalainen lastensuojelun tutkija
 Johanna Hübner (o.s. Lüttge), itäsaksalainen kuulantyöntäjä
 Johanna Hytti, suomalainen laulaja, lauluntekijä ja freelancer-muusikko
 Johanna Hytti, suomalainen jalkapalloilija
 Johanna Hyöty, suomalainen tennispelaaja
 Johanna Häiväoja, suomalainen kuvanveistäjä
 Johanna Iivanainen, suomalainen laulaja
 Johanna Ikonen, suomalainen jääkiekkoilija
 Johanna Ivaska, suomalainen biotekniikan professori ja akatemiaprofessori
 Johanna Juhola, suomalainen harmonikkataiteilija
 Johanna Jurva, suomalainen kansanedustaja (perussuomalainen)
 Johanna Jussinniemi, Puma Swede, ruotsinsuomalainen pornonäyttelijä 
 Jóhanna Guðrún Jónsdóttir, islantilainen laulaja
 Johanna Kantola, politiikan tutkija ja sukupuolen tutkimuksen professori
 Johanna Karimäki, suomalainen kansanedustaja (vihreä)
 Johanna Karjanlahti, suomalainen pesäpalloilija
 Johanna Keinänen, suomalainen tanssitaiteilija ja koomikko
 Johanna Klier (o.s. Schaller), itäsaksalainen pika-aitajuoksija
 Johanna Koivu, suomalainen viulisti ja laulaja
 Johanna Koivula, jääkiekkoilija
 Johanna Kokko, suomalainen näyttelijä
 Johanna Koljonen, suomenruotsalainen kirjailija, kriitikko, suomentaja ja radiotoimittaja
 Johanna Koning, alankomaalainen keihäänheittäjä
 Johanna Konta, englantilainen tennispelaaja
 Johanna Korhonen, suomalainen toimittaja
 Johanna Kurkela, suomalainen laulaja
 Johanna Kuusisto, suomalainen sisätautiopin professori
 Johanna Kykyri, suomalainen kestävyysjuoksija
 Johanna Kylmänen, suomalainen pikajuoksija
 Johanna Käkönen, suomalainen pesäpalloilija
 Johanna Laakso, suomalainen fennougristiikan professori
 Johanna Lahti, suomalainen toimittaja
 Johanna Lamminen, suomalainen yritysjohtaja, Gasumin toimitusjohtaja
 Johanna Lammintakanen, suomalainen terveyshallintotieteen professori
 Johanna Larsson, ruotsalainen tennispelaaja
 Johanna Lecklin, suomalainen nykytaiteilija
 Johanna Lehesvuori, suomalainen koloratuurisopraano
 Johanna Lehtinen (o.s. Risku), suomalainen kestävyys- ja estejuoksija
 Johanna Lindell, suomalainen jalkapalloilija
 Johanna Luukkonen, suomalainen kaupunginjohtaja
 Johanna Manninen, suomalainen juoksija
 Johanna Manninen, suomalainen korkeushyppääjä
 Johanna Mappes, suomalainen evoluutioekologi ja akatemiaprofessori
 Johanna Matintalo, suomalainen yleisurheilija ja maastohiihtäjä
 Johanna Mattsson, ruotsalainen painija
 Johanna Mieth, Hansel Mieth, saksalais-yhdysvaltalainen kuvajournalisti
 Johanna Moisander, suomalainen organisaatioviestinnän professori
 Johanna Myyryläinen, suomalainen pesäpalloilija
 Johanna Mäkelä, suomalainen ruokakulttuurin professori
 Johanna Nichols, yhdysvaltalainen kielitieteilijä ja professori
 Johanna Niemi, suomalainen prosessioikeuden professori ja akatemiaprofessori
 Johanna Nieminen, pesäpalloilija
 Johanna Nordblad, suomalainen vapaasukeltaja
 Johanna Nordling, suomalainen jalkapalloilija, urheilutoimittaja ja kirjailija
 Johanna Nurmimaa, suomalainen näyttelijä
 Johanna Nuutinen, suomalainen tanssija ja koreografi
 Johanna Ojala-Niemelä, suomalainen kansanedustaja (SDP)
 Johanna Omolo, kenialainen jalkapalloilija
 Johanna Oras, suomalainen taidemaalari
 Johanna Paasikangas-Tella, suomalainen shakkimestari
 Johanna Pakola, suomalainen historiankirjoittaja
 Johanna Pakonen, suomalainen laulaja, vuoden 2002 tangokuningatar
 Johanna Parikka Altenstedt, suomalainen toimittaja ja kirjailija
 Johanna Peiponen, suomalainen kestävyysjuoksija
 Johanna Pelkonen, suomalainen jääkiekkoilija
 Johanna Perkiö (o.s. Manninen), suomalainen korkeushyppääjä
 Johanna Pihlajamaa, suomalainen kuvataiteilija ja taidegraafikko
 Johanna Pirskanen, suomalainen pesäpalloilija
 Johanna Pirttilahti, Yle TV2-kanavan kuuluttaja
 Johanna Puhakka, suomalainen näyttelijä
 Johanna Pulkkinen, suomalainen kuulantyöntäjä
 Johanna Rasmus (ent. Pitkänen ja Louhivuori), Yona, suomalainen laulaja ja lauluntekijä
 Johanna Rasmussen, tanskalainen jalkapalloilija
 Johanna Raunio, Miss Suomi 1974, laulaja, näyttelijä
 Johanna Reilin, suomalainen näyttelijä ja teatteriohjaaja
 Johanna Rojola, suomalainen sarjakuvapiirtäjä
 Johanna Ruonala, suomalainen näyttelijä
 Johanna Rusanen-Kartano, suomalainen sopraano
 Johanna Ruusuvuori, suomalainen sosiaalipsykologian professori
 Johanna Rytkölä, suomalainen kuvanveistäjä ja keramiikkataiteilija
 Johanna Rytting Kaneryd, ruotsalainen jalkapalloilija
 Johanna Räty, suomalainen koripalloilija
 Johanna Saarinen, suomalainen ampumahiihtäjä
 Johanna Salmela, suomalainen moukarinheittäjä
 Johanna Salmijärvi, suomalainen jalkapalloilija
 Johanna "Jonsu" Salomaa, suomalainen muusikko, laulaja, viulisti, lauluntekijä
 Johanna Schnarf, italialainen alppihiihtäjä
 Johanna von Schoultz, suomalais-ruotsalainen oopperalaulaja
 Johanna af Schultén, suomalainen näyttelijä
 Johanna Schut, Ans Schut, alankomaalainen pikajuoksija
 Johanna Schybergson, suomalainen keksijä ja professori
 Johanna Siekkinen, suomalainen iskelmälaulaja
 Jóhanna Sigurðardóttir, Islannin ent. pääministeri
 Johanna Sinisalo, suomalainen kirjailija
 Johanna Sipilä, suomalainen taidemaalari
 Johanna Skottheim, ruotsalainen ampumahiihtäjä
 Johanna Soppela, suomalainen koripalloilija
 Johanna Spyri, Pikku Heidin kirjoittanut sveitsiläinen kirjailija
 Johanna Strang-Ginouves, suomalainen matkaratsastaja
 Johanna Sumuvuori, Nanna Sumuvuori, suomalainen poliitikko
 Johanna Suurpää, Suomen vähemmistövaltuutettu
 Johanna Sällström, ruotsalainen näyttelijä
 Johanna Tallgren, suomalainen pesäpalloilija
 Johanna Tamminen, suomalainen tutkimusprofessori
 Johanna Termeulen, alankomaalainen uimari
 Johanna Wilhelmina Thurman, suomalainen kauppias
 Johanna Thydell, ruotsalainen kirjailija
 Johanna Tolonen, Finlandia-talon toimitusjohtaja
 Johanna Tukiainen, suomalainen tanssija
 Johanna Tuomi, suomalainen oopperalaulaja, sopraano
 Johanna Tuomola, suomalainen kirjailija
 Johanna Turunen, suomalainen kuvataiteilija
 Johanna Törn-Mangs, suomalainen radiotoimittaja
 Johanna Ukkola, suomalainen maastohiihtäjä
 Johanna Valkama, suomalainen kirjailija
 Johanna Vehkoo, suomalainen toimittaja ja tietokirjailija
 Johanna Venho, suomalainen runoilija ja kirjailija
 Johanna Viitanen, suomalainen tietokirjailija, toimittaja ja kustannustoimittaja
 Johanna Vikman, suomalainen pesäpalloilija
 Johanna Viksten, suomalainen näyttelijä, juontaja, ääninäyttelijä ja laulaja
 Johanna Vilkki, suomalainen Luonnonvarakeskuksen tutkimusprofessori
 Johanna Viramäki, suomalainen pika- ja aitajuoksija
 Johanna Virtanen, suomalainen lapsilaulaja, Tenavatähti
 Johanna Vuoksenmaa, suomalainen elokuvaohjaaja
 Johanna Vuorelma, suomalainen politiikan tutkija
 Johanna Westman, ruotsalainen televisiojuontaja ja lastenkirjailija
 Johanna Wolf, Adolf Hitlerin sihteeri
 Johanna Ylinen, suomalainen judoka

Kuvitteellisia Johannoja 

 Paavi Johanna, legendan mukaan paaviksi valittu nainen
 Johanna "Hanski" Tähtinen, televisiosarjassa Blondi tuli taloon
 Johanna (mademoiselle Jeanne), hahmo Niilo Pielinen -sarjakuvassa
 Johanna Lindhof, televisiosarjassa Hovimäki

Lähteet

Viitteet

Aiheesta muualla 

Etunimet
Seulonnan keskeiset artikkelit

it:Johanna (brano musicale)
nl:Johanna